Document ID: 32013R0985

UREDBA KOMISIJE (EU) št. 985/2013
z dne 14. oktobra 2013
o spremembi in popravku Priloge I k Uredbi (ES) št. 1334/2008 Evropskega parlamenta in Sveta glede uporabe nekaterih aromatičnih snovi
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1334/2008 Evropskega parlamenta in Sveta z dne 16. decembra 2008 o aromah in nekaterih sestavinah živil z aromatičnimi lastnostmi za uporabo v in na živilih ter spremembi Uredbe Sveta (EGS) št. 1601/91, uredb (ES) št. 2232/96 in (ES) št. 110/2008 ter Direktive 2000/13/ES (1), zlasti člena 11(3) Uredbe,
ob upoštevanju Uredbe (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (2), zlasti člena 7(5) Uredbe,
ob upoštevanju naslednjega:
(1)
Priloga I k Uredbi (ES) št. 1334/2008 določa seznam Unije arom in izvornih snovi za uporabo v in na živilih ter pogoje njihove uporabe.
(2)
Del A seznama Unije zajema ocenjene aromatične snovi brez opomb in aromatične snovi v postopku ocenjevanja, ki so označene z opombami 1 do 4 v navedenem seznamu.
(3)
Evropska agencija za varnost hrane (EFSA) je zaključila oceno 23 snovi, ki so trenutno navedene na seznamu kot aromatične snovi v postopku ocenjevanja. Navedene aromatične snovi je EFSA ocenila v naslednjih ocenah skupin aromatičnih snovi: ocena FGE.06rev4 (3) (št. FL snovi 02.229, 05.137, 09.562 in 09.854), ocena FGE.07rev4 (4) (št. FL snovi 02.145, 02.194, 02.211, 07.198 in 07.204), ocena FGE.08rev5 (5) (št. FL snovi 15.134), ocena FGE.09rev4 (6) (št. FL snovi 07.202 in 07.255), ocena FGE.12rev3 (7) (št. FL snovi 05.182), ocena FGE.20rev4 (8) (št. FL snovi 05.026, 05.028, 05.029 in 09.858), ocena v FGE.23rev4 (9) (št. FL snovi 13.170), ocena v FGE.63rev1 (10) (št. FL snovi 02.252, 07.190 in 09.936), ocena FGE.94rev1 (11) (št. FL snovi 16.095) in ocena FGE.304 (12) (št. FL snovi 16.123). EFSA je ugotovila, da navedene aromatične snovi ne predstavljajo tveganja glede na zaužite količine s hrano.
(4)
Zato bi morale biti aromatične snovi, ocenjene v navedenih ocenah skupin aromatičnih snovi, uvrščene na seznam kot ocenjene snovi s črtanjem opomb 1 do 4 v zadevnih vnosih na seznamu Unije.
(5)
Po objavi seznama Unije so bile na navedenem seznamu ugotovljene nekatere napake. Navedene napake se nanašajo na imena, številke CAS, številke JECFA ali sekundarne sestavine naslednjih snovi: št. FL 02.093, 02.110, 05.085, 08.004, 09.016, 09.131, 09.132, 09.266, 09.578, 09.596, 09.880, 12.075, 12.086, 12.273, 13.028, 13.190, 14.067 in 17.015. Napake bi bilo treba popraviti.
(6)
Del A Priloge I k Uredbi (ES) št. 1334/2008 bi bilo zato treba ustrezno spremeniti in popraviti.
(7)
Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Del A Priloge I k Uredbi (ES) št. 1334/2008 se spremeni v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. oktobra 2013

Labels: 0
3
17